DOK. REGÉNY az elkent "irodalmi", …[?] szalonképes változat.
Hajnóczy Péter, mappa kéziratokkal, gépiratokkal és levelekkel, HP00427
Péter Hajnóczy, manuscript and typescript and letters in one folder, HP00427
Az elkülönítő (1975) című szociográfiához kapcsolódó piros, zöld és kék tollal írt kéziratos anyagok, levelek és gépirattisztázatok egy szürke mappában, feltehetően Hajnóczy Péter által összeválogatva. A fedlap csak részben autográf, a jelen rekord fejlécében olvasható címváltozat bizonyosan Hajnóczy Pétertől származik, a fedlap egyéb kiegészítései ismeretlen kéztől. A 2018-as autopsziakor ebben a mappában volt elhelyezve két fikciós szöveg gépirata is. Az egyiket 2013-ban A nagy jógi légzés címmel adta közre Nagy Tamás, az e anyagokból összeállított Jelentések a süllyesztőből: Az elkülönítő és más írások című kötet részeként. Az ITIdatában a szöveg a Q334201 számú azonosítón található, az eredeti szerzői címmel ellátva (Az eperszínű spirálban szálló omega hattyuk vastüdejének páncélkútja). A másik fikciós szöveget Nagy Tamás 2018-ban Hőközpont címmel, majd 2021-ben Cserjés Katalin A Kondor-töredék; Hőközpont címváltozatokkal jelentette meg. A szövegnek eredetileg nincs a szerzőtől származó címe, incipitje: [A Cimborában felhajtott…]. Az ITIdatában a Q336187 számú azonosítón található.
Ez a rekord minden olyan dátumot rögzít, amelyek a dokumentumokon szerepelnek, legyenek azok akár levelek vagy kéziratos jegyzetek. Az időintervallum nagyon tág, hiszen – mint Hajnóczy írja a Balázs Béla Filmstúdió vezetőségének címzett levelében – a szociográfiával kapcsolatos anyaggyűjtés 1972-ben kezdődött, a témához kapcsolódó "dokumentumkötetet" pedig még 1981-ben is próbálta megjelentetni – sikertelenül. Az összegyűjtött anyagot végül Hajnóczy Péter halála után, egy 1985. május 15-i keltezésű levél mellékleteként küldte vissza a Magvető Könyvkiadó az író özvegyének, Végh Ágnesnek.
Az iratgyűjtőben az említettek mellett megtalálható továbbá Az elkülönítő egy a Valóság 1975/10. számában megjelent példányát is.
A Szegedi Hajnóczy Péter Hagyatékgondozó Műhely nem látta el önálló jelzettel a dokumentumot.
Az eperszínű spirálban szálló omega hattyuk vastüdejének páncélkútja
A pártitkár [!] fia és a nők. Öngyilkosság. Szökés.
Sz. Aliz. Rehabilitáció – jogkör nélkül.
Dr. Soóki András a Dobai Szocioterápiai Intézet igazgató főorvosa
Kijutni – kihaji[!]tanak; Kijutás Szett.G–ról [!]
Emberi méltóság – drill, ragyogó kilincsek
Bejuttatás élete végéig; A bejuttatás az orvos szerint
Az orvos háta mögött <büntetések, orvosi ellátás Szetg.-on. orvosi, gazd. munka
Feljegyzés a Balázs Béla Filmstúdió Vezetőségéhez